Sensex
ఎంపిక చేసిన రంగాల మద్దతు
ముంబయి, మే 9: బెంచ్‌మార్క్‌ సూచీలు స్వల్పంగా పెరిగాయి.రియాల్టీ మద్దతుతో స్టాక్‌ మార్కెట్లు స్వల్పలాభాలతో ముగిసాయి. ఐటి, టెలికాం, బ్యాంకింగ్‌ రంగ షేర్లుకూడా ట్రేడింగ్‌లో మద్దతునిచ్చాయి. ఆసియా స్టాక్స్‌ కూడా ఇన్వెస్టర్ల కు విశ్వాసం నింపాయి. ఫ్రెంచ్‌ ఎన్నికల్లో ఇమ్యా న్యుయేల్‌ మాక్రాన్‌ గెలుపొందడం మార్కెట్లకు ఊతం ఇచ్చింది. యూరోపియన్‌ కూటమిలోని ఇతర దేశాలకు, ఇన్వెస్టర్లకు సైతం మాక్రాన్‌ గెలుపు మంచి విశ్వాసాన్ని పెంపొందించింది. బిఎస్‌ఇ సెన్సెక్స్‌ 67పాయింట్ల ఎగువన 29,926 పాయిం ట్ల వద్ద స్థిరపడితే నిఫ్టీ 50సూచి 29 పాయింట్ల ఎగువన 9314 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.5శాతం, 0.7 శాతం చొప్పున లాభపడ్డాయి. ఇక ఇన్వెస్టర్లు ఎక్కువశాతం భారతి ఎయిర్‌టెల్‌, హీరోమోటోకార్ప్‌ ఫలితాలపై ఆసక్తి చూపించారు. సిమెంట్‌రంగ కంపెనీలషేర్లు ఎసిసి, అంబూజా విలీనంతో రెండు కంపెనీల షేర్లు ఆరు, ఎనిమిదిశాతం చొప్పున పెరి గాయి. స్విస్‌ సిమెంట్‌ దిగ్గజం లాఫార్జ్‌ హోలిసిమ్‌ రెండు కంపెనీల విలీనంపై పెరిగాయి. ఎసిసి 3.4 శాతం పెరిగిటే అంబూజా 6.4శాతం పెరిగింది. లూపిన్‌ ఎసియన్‌పెయింట్స్‌, భారతి ఎయిర్‌టెల్‌, ఐసిఐసిఐబ్యాంకు విప్రో సంస్థలు లాభాల్లో ఉన్నాయి. ఐటిసి, హెచ్‌డిఎఫ్‌షి, బజాజ్‌ ఆటో, ఎల్‌అండ్‌టి, అదానిపోర్టులు భారీ వెనుకంజతో ముగిసాయి. బిఎస్‌ఇ బ్యాంకింగ్‌ సూచి ఒకటిశాతం పెరిగింది. ఫెడరల్‌బ్యాంకు, ఐసిఐసిఐ బ్యాంకు, ఇండస్‌ ఇండ్‌ బ్యాంకు, యాక్సిస్‌బ్యాంకు, ఎస్‌బిఐ బ్యాంకులు కొంతమేర పెరిగాయి. ప్రభు త్వం 150 బిలియన్‌ డాలర్ల రానిబాకీల పరిష్కారానికి ముందుకురావడమే ఇందుకుకీలకం. ఐసిఐసిఐబ్యాంకు 1.6శాతం పెరిగింది. ప్రైవేటురంంలోని బ్యాంకు మూడురెట్లు లాభాల్లో పెరుగుదల నమోదు చేసి 2025 కోట్లుగా ప్రకటించింది. ఎస్‌బిఐ ఒకటిశాతం పెరిగింది.
గృహరుణాలపై వడ్డీరేట్లు తగ్గించడమే ఇందుకుకీలకం. బిఎస్‌ఇ రియాల్టీసూచి 4.5శాతం పెరి గింది. ఇండియాబుల్స్‌ రియల్‌ఎస్టేట్‌, హెచ్‌డిఐఎల్‌, డిఎల్‌ఎఫ్‌ ప్రెస్టిజ్‌సంస్థలు లాభాల్లో ముగిసాయి.